 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Madonā

**APSTIPRINĀTS**

ar Madonas novada pašvaldības domes

31.10.2024. lēmumu Nr. 621

(protokols Nr. 22, 7. p.)

**MADONAS NOVADA PAŠVALDĪBAS** **TERITORIĀLĀS ATTĪSTĪBAS UN VIDES JAUTĀJUMU KONSULTATĪVĀS PADOMES NOLIKUMS**

Izdots saskaņā ar Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 72.punktu

1. **VISPĀRĪGIE NOTEIKUMI**

1. Nolikums nosaka Madonas novada pašvaldības Teritoriālās attīstības un vides jautājumu konsultatīvās padomes (turpmāk – padome) sastāvu un darba organizāciju, izveidošanas kārtību, uzdevumus, pienākumus un tiesības..
2. Padome ir aktīvu iedzīvotāju grupa, kas pārstāv sabiedrības intereses Madonas novadā un darbojas uz šī nolikuma pamata.
3. Padomes organizatorisko un tehnisko apkalpošanu nodrošina Madonas novada Centrālās administrācijas Attīstības nodaļa (turpmāk – Attīstības nodaļa).
4. Padomes lēmumiem ir rekomendējošs un konsultatīvs raksturs, lēmumi tiek pieņemti padomes sēdēs, padomes locekļiem balsojot ar vienkāršu balsu vairākumu.
5. Padomes sagatavotie priekšlikumi var būt pamats lēmumprojektu sagatavošanai un to nodošanai izskatīšanai Madonas novada pašvaldības domes komitejām.
6. Padomes nolikumu apstiprina pašvaldības dome.
7. **PADOMES DARBĪBAS MĒRĶIS**
8. Padome tiek veidota pēc Madonas novada pašvaldības (turpmāk – pašvaldība) iniciatīvas ar mērķi veicināt iedzīvotāju līdzdalību pašvaldības teritorijas publiskās ārtelpas uzlabošanā, vides pieejamības nodrošināšanā un ilgtspējīgu risinājumu ieviešanā.
9. Padomes darbības mērķis ir demokrātiskā veidā sekmēt publiskās infrastruktūras un pakalpojumu pieejamību un attīstību, vides resursu ilgtspēju Madonas novadā, aktivizēt dialogu starp pašvaldību un sabiedrību, veicinot viedokļu apmaiņu lēmumu pieņemšanas procesā teritorijas attīstības un vides jautājumos.
10. **PADOMES DARBĪBAS UZDEVUMI**
11. Padomei ir šādi uzdevumi:

9.1. Veikt izpēti, apkopot sabiedrības viedokli un sniegt ierosinājumus pašvaldībai par konceptuāliem ilgtspējīgiem publiskās infrastruktūras un pakalpojumu attīstības, vides pieejamības nodrošināšanas risinājumiem Madonas novada teritorijā;

* 1. Sniegt priekšlikumus novada pašvaldības iestāžu darbības pilnveidošanai;
	2. Piedalīties un sniegt priekšlikumus stratēģiski nozīmīgu novada attīstības dokumentu izstrādē un rosināt to grozījumus;
	3. Sniegt priekšlikumus par finansējuma iekļaušanu Madonas novada pašvaldības ikgadējā budžetā saimniecisku procesu uzlabošanai;
	4. Veicināt dažādu iedzīvotāju grupu līdzdalību sabiedrībai nozīmīgos jautājumos;
	5. Savas kompetences ietvaros ierosināt priekšlikumu izskatīšanu Pašvaldības domes komiteju sēdēs.
1. **PADOMES TIESĪBAS**
2. Padomei ir tiesības:

10.1. izmantot pašvaldības telpas padomes sanāksmju rīkošanai;

10.2. Saņemt no pašvaldības institūcijām padomes darbam nepieciešamās konsultācijas;

10.3. Veidot sadarbību ar līdzīgām organizācijām Latvijas un starptautiskā mērogā;

10.4. Nepieciešamības gadījumā aicināt uz padomes sēdēm pašvaldības pārstāvjus noteiktu jautājumu risināšanai.

1. **PADOMES PIENĀKUMI**
2. Padomes pienākums ir:

11.1. regulāri (reizi ceturksnī) informēt sabiedrību un Pašvaldību par padomes darbību un pieņemtajiem lēmumiem;

11.2. sagatavot darbības pārskatu (reizi gadā) un informatīvus ziņojumus, nosūtīt tos publicēšanai Madonas novada pašvaldības mājaslapā un informatīvajā izdevumā;

1. **PADOMES IZVEIDE, SASTĀVS UN DARBA ORGANIZĀCIJA**
2. Padomes balsstiesīgo sastāvu veido Madonas novadā deklarēti iedzīvotāji, Madonas novadā reģistrēto uzņēmumu un nevalstisko organizāciju pārstāvji.
3. Lai izveidotu padomi, pašvaldība tīmekļa vietnē [www.madona.lv](http://www.madona.lv) un informatīvajā izdevumā izsludina kandidātu pieteikšanos, kuras ilgums ir ne mazāk kā 2 kalendārās nedēļas.
4. Par padomes locekli nevar būt deputāts, izpilddirektors, pārvalžu un apvienību vadītājs.
5. Padome ir tiesīga savā darbā uzaicināt ārējos ekspertus, kas var neatbilst nolikuma 12.punkta prasībām, ar mērķi veicināt teritorijas attīstību Madonas novadā.
6. Kandidātus dalībai padomē izvērtē un padomes sastāvu iesaka Pašvaldības Centrālās administrācijas Attīstības nodaļa, ņemot vērā iesniegumā norādītās profesionālās kompetences un pieredzi padomes darbības jomā.
7. Padomes dalībnieku skaits nav ierobežots.
8. Padomes personālsastāvu apstiprina pašvaldības dome uz četriem gadiem. Padomes locekli Padomes sastāvā var apstiprināt atkārtoti.
9. Attīstības nodaļa sasauc pirmo padomes sēdi.
10. Padomes locekļi pirmajā padomes sēdē no padomes locekļu vidus izvirza un ievēlē, atklāti balsojot, padomes priekšsēdētāju.
11. Padomes locekļi darbu Padomē veic brīvprātīgi, par to nesaņemot atlīdzību.
12. Padomes sēde var notikt, ja tajā piedalās vismaz puse padomes locekļu.
13. Padomes sēdes ir atklātas, un tās pēc nepieciešamības, bet ne retāk kā reizi trijos mēnešos sasauc padomes priekšsēdētājs, izņemot gadījumus, kad padome vienojas par citu sēdes sasaukšanas laiku un formātu.
14. Padomes darbu vada Padomes priekšsēdētājs.
15. Padomes sēdes tiek protokolētas. Padomes sēdes protokolē padomes sekretārs - Attīstības nodaļas vecākais speciālists sabiedrības integrācijas un līdzdalības jomā. Protokolu paraksta padomes priekšsēdētājs un sekretārs. Protokols tiek nosūtīts padomes locekļiem trīs dienu laikā pēc sēdes. Padomes sēžu protokolu un pārējo dokumentu glabāšanu nodrošina Attīstības nodaļa.
16. Padomes sēdē izskatāmu jautājumu var iesniegt Madonas novada domes priekšsēdētājs, deputāti, padomes locekļi, citas juridiskas personas un privātpersonas, kas pārstāv Madonas novada iedzīvotāju intereses.
17. **PADOMES UN TĀS LOCEKĻU DARBĪBAS PĀRTRAUKŠANA**
18. Padome tiek izveidota, reorganizēta un likvidēta ar Pašvaldības domes lēmumu.
19. Padomes locekli no pienākumu pildīšanas var atbrīvot, ja to pieprasa:

28.1. pats padomes loceklis, iesniedzot rakstisku iesniegumu;

28.2. vismaz divas trešdaļas padomes locekļu, ja pēc viņu iniciatīvas pieņemts padomes sēdes lēmums;

28.3. padomes priekšsēdētājs, iesniedzot rakstisku iesniegumu, ja padomes loceklis gada laikā klātienē vai tiešsaistē piedalās mazāk nekā 75% no padomes sēdēm.

1. Padomes sastāvs netiek papildināts padomes darbības laikā.
2. **NOSLĒGUMA JAUTĀJUMI**
3. Grozījumus šajā nolikumā var izdarīt pēc padomes vai Pašvaldības domes priekšlikuma.
4. Nolikums stājas spēkā 2024. gada 31. oktobrī.